Document ID: 32011R0381

A BIZOTTSÁG 381/2011/EU VÉGREHAJTÁSI RENDELETE
(2011. április 18.)
a 2010-2011-es gazdasági évről a következő gazdasági évre átvitelre szánt cukormennyiségek tekintetében a 967/2006/EK rendelettől való eltérésről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 85. cikkére, a 4. cikkével összefüggésben,
mivel:
(1)
A kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról szóló, 2006. június 29-i 967/2006/EK bizottsági rendelet (2) 17. cikke határidőket állapít meg, amelyeken belül a tagállamoknak tájékoztatniuk kell a Bizottságot a következő gazdasági évre átvitelre szánt cukor mennyiségeiről.
(2)
Az 1234/2007/EK rendelet 63. cikke (2) bekezdésének a) pontjától eltérve a 848/2010/EU bizottsági rendelet (3) 1. cikke a 2010-2011-es gazdasági évre vonatkozóan kitágította azt az időkeretet, amelyen belül a tagállamok kijelölik azt az időpontot, ameddig a vállalkozásoknak a cukortöbblet-mennyiségek átviteléről szóló döntésükről tájékoztatniuk kell az érintett tagállamot.
(3)
Következésképpen indokolt ennek megfelelően módosítani azokat a határidőket, ameddig a tagállamoknak a 967/2006/EK rendelet 17. cikkével összhangban tájékoztatniuk kell a Bizottságot az átvitelre szánt cukor mennyiségeiről.
(4)
Ezért a 2010-2011-es gazdasági évre vonatkozóan célszerű eltérni a 967/2006/EK rendelet 17. cikkének a) és b) pontjában rögzített határidőktől.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Eltérve a 967/2006/EK rendelet 17. cikkének a) és b) pontjától, a tagállamok legkésőbb 2011. szeptember 1-jéig tájékoztatják a Bizottságot a 2010-2011-es gazdasági évről a következő gazdasági évre átvitelre szánt répa- és nádcukor mennyiségeiről.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
A rendelet 2011. szeptember 30-án hatályát veszti.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. április 18-án.

Labels: 17
6